สรุปภาวะตลาดต่างประเทศ ประจำวันที่ 26 ส.ค. 2563
สรุปภาวะตลาดต่างประเทศ ประจำวันที่ 26 ส.ค. 2563
27 ส.ค. 2563

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (26 ส.ค.) ขณะที่ดัชนี Nasdaq และ S&amp;P500 ยังคงปิดทำนิวไฮ เนื่องจากนักลงทุนเดินหน้าซื้อหุ้นกลุ่มเทคโนโลยี ท่ามกลางความเชื่อมั่นที่ว่าธุรกิจในภาคส่วนดังกล่าวจะได้รับประโยชน์มากที่สุดจากการที่ประชาชนต้องพึ่งพาระบบออนไลน์ในช่วงที่ไวรัสโควิด-19 ยังคงแพร่ระบาด ขณะเดียวกันนักลงทุนจับตาการกล่าวสุนทรพจน์ของนายเจอโรม พาวเวล ประธานธนาคารกลางสหรัฐ (เฟด) ในการประชุมประจำปีของเฟดที่เมืองแจ็กสัน โฮล รัฐไวโอมิง ในวันนี้
ดัชนีเฉลี่ยอุตสาหกรรมดาวโจนส์ปิดที่ 28,331.92 จุด เพิ่มขึ้น 83.48 จุด หรือ +0.30% ขณะที่ดัชนี S&amp;P500 ปิดที่ 3,478.73 จุด เพิ่มขึ้น 35.11 จุด หรือ +1.02% ส่วนดัชนี Nasdaq ปิดที่ 11,665.06 จุด เพิ่มขึ้น 198.59 จุด หรือ +1.73%
 
ตลาดหุ้นยุโรปปิดปรับตัวขึ้นเมื่อคืนนี้ (26 ส.ค.) ขานรับข่าวเกี่ยวกับการออกมาตรการกระตุ้นเศรษฐกิจในเยอรมนีและฝรั่งเศส ซึ่งได้ช่วยบดบังความวิตกเกี่ยวกับจำนวนผู้ติดเชื้อโควิด-19 ที่เพิ่มขึ้นในทวีปยุโรป นอกจากนี้ การที่หุ้นกลุ่มเทคโนโลยีในยุโรปปรับตัวขึ้นตามหุ้นกลุ่มเดียวกันในตลาดสหรัฐ ได้ช่วยหนุนตลาดด้วย
ดัชนี Stoxx Europe 600 บวก 0.91% ปิดที่ 373.12 จุด
ดัชนี DAX ตลาดหุ้นเยอรมนีปิดที่ 13,190.15 จุด เพิ่มขึ้น 128.53 จุด หรือ +0.98%, ดัชนี CAC-40 ตลาดหุ้นฝรั่งเศสปิดที่ 5,048.43 จุด เพิ่มขึ้น 40.16 จุด หรือ +0.80% และดัชนี FTSE 100 ตลาดหุ้นลอนดอนปิดที่ 6,045.60 จุด เพิ่มขึ้น 8.59 จุด หรือ +0.14%
 
ตลาดหุ้นลอนดอนปิดปรับตัวขึ้นเล็กน้อยเมื่อคืนนี้ (26 ส.ค.) เนื่องจากนักลงทุนชะลอการเข้าซื้อหุ้นเพื่อรอฟังนายเจอโรม พาวเวล ประธานธนาคารกลางสหรัฐ (เฟด) กล่าวสุนทรพจน์ในการประชุมประจำปีของเฟดที่เมืองแจ็กสัน โฮล รัฐไวโอมิงในวันพฤหัสบดีนี้ และรอฟังการแถลงสุนทรพจน์ของนายแอนดรูว์ เบลีย์ ผู้ว่าการธนาคารกลางอังกฤษ (BoE) ในการประชุมวันศุกร์นี้
ดัชนี FTSE 100 ตลาดหุ้นลอนดอนปิดที่ 6,045.60 จุด เพิ่มขึ้น 8.59 จุด หรือ +0.14%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (26 ส.ค.) หลังจากสหรัฐเปิดเผยสต็อกน้ำมันดิบที่ลดลงมากกว่าคาดในสัปดาห์ที่ผ่านมา อย่างไรก็ดี สัญญาน้ำมันดิบขยับขึ้นเพียงเล็กน้อยเท่านั้น เนื่องจากนักลงทุนยังคงวิตกกังวลเกี่ยวกับการอุปสงค์น้ำมันที่ถูกกระทบจากการแพร่ระบาดของไวรัสโควิด-19
สัญญาน้ำมันดิบ WTI ส่งมอบเดือนต.ค. เพิ่มขึ้น 4 เซนต์ หรือ 0.1% ปิดที่ 43.39 ดอลลาร์/บาร์เรล
สัญญาน้ำมันดิบเบรนท์ส่งมอบเดือนต.ค. ลดลง 22 เซนต์ หรือ 0.5% ปิดที่ 45.64 ดอลลาร์/บาร์เรล
 
สัญญาทองคำตลาดนิวยอร์กปิดพุ่งขึ้นเมื่อคืนนี้ (26 ส.ค.) โดยได้ปัจจัยหนุนจากการอ่อนค่าของสกุลเงินดอลลาร์ นอกจากนี้ ความกังวลเกี่ยวกับภาวะเงินเฟ้อยังเป็นอีกปัจจัยที่ทำให้นักลงทุนเข้าซื้อทองคำ ขณะเดียวกันนักลงทุนจับตาการกล่าวสุนทรพจน์ของนายเจอโรม พาวเวล ประธานธนาคารกลางสหรัฐ (เฟด) ในการประชุมประจำปีของเฟดที่เมืองแจ็กสัน โฮล รัฐไวโอมิง ในวันนี้
สัญญาทองคำตลาด COMEX (Commodity Exchange) ส่งมอบเดือนธ.ค. พุ่งขึ้น 29.4 ดอลลาร์ หรือ 1.53% ปิดที่ 1,952.5 ดอลลาร์/ออนซ์
สัญญาโลหะเงินส่งมอบเดือนก.ย. เพิ่มขึ้น 1.176 ดอลลาร์ หรือ 4.48% ปิดที่ 27.449 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 5.8 ดอลลาร์ หรือ 0.62% ปิดที่ 939.8 ดอลลาร์/ออนซ์
ส่วนสัญญาพัลลาเดียมส่งมอบเดือนก.ย. พุ่งขึ้น 18.70 ดอลลาร์ หรือ 0.9% ปิดที่ 2,190.60 ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (26 ส.ค.) ขณะที่นักลงทุนจับตาการกล่าวสุนทรพจน์ของนายเจอโรม พาวเวล ประธานธนาคารกลางสหรัฐ (เฟด) ในการประชุมประจำปีของเฟดที่เมืองแจ็กสัน โฮล รัฐไวโอมิง ในวันนี้
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.01% แตะที่ 93.0048 เมื่อคืนนี้
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 106.01 เยน จากระดับ 106.32 เยน และอ่อนค่าเมื่อเทียบกับดอลลาร์แคนาดา ที่ระดับ 1.3153 ดอลลาร์แคนาดา จากระดับ 1.3183 ดอลลาร์แคนาดา แต่เมื่อเทียบกับฟรังก์สวิส ดอลลาร์แข็งค่าขึ้นสู่ระดับ 0.9086 ฟรังก์ จากระดับ 0.9077 ฟรังก์
ยูโรอ่อนค่าเมื่อเมื่อเทียบกับดอลลาร์สหรัฐ ที่ระดับ 1.1815 ดอลลาร์ จากระดับ 1.1835 ดอลลาร์ ขณะที่เงินปอนด์แข็งค่าขึ้นแตะที่ระดับ 1.3190 ดอลลาร์ จากระดับ 1.3146 ดอลลาร์ และดอลลาร์ออสเตรเลียแข็งค่าขึ้นสู่ระดับ 0.7226 ดอลลาร์สหรัฐ จากระดับ  0.7195 ดอลลาร์สหรัฐ